b'\n_START_ARTICLE_\nTropiclandia\n_START_PARAGRAPH_\nTropiclandia on Vaasan Vaskiluodossa sijaitsevan hotelli Scandic Waskian v\xc3\xa4litt\xc3\xb6m\xc3\xa4ss\xc3\xa4 l\xc3\xa4heisyydess\xc3\xa4 toimiva kylpyl\xc3\xa4. Sen omistaa espanjalainen Aspro Parks, joka omisti my\xc3\xb6s vuonna 2015 suljetun huvipuisto Wasalandian._NEWLINE_Kylpyl\xc3\xa4ss\xc3\xa4 on isot puku-, pesu ja saunatilat. Kylpyl\xc3\xa4ss\xc3\xa4 on yhden koko kylpyl\xc3\xa4n kattavan suuren altaan lis\xc3\xa4ksi kolme poreallasta, pienempi\xc3\xa4 altaita, kylm\xc3\xa4 allas ja ulkoallas. Sis\xc3\xa4tiloista l\xc3\xb6ytyy my\xc3\xb6s kaksi liukumake\xc3\xa4. _NEWLINE_Vuonna 2005 Tropiclandiaan tuli my\xc3\xb6s ulkovesipuisto, jossa on erilaisia liukum\xc3\xa4ki\xc3\xa4 ja iso lasten leikkiallas. Kylpyl\xc3\xa4 on auki ymp\xc3\xa4ri vuoden, tosin ulkovesipuisto vain kes\xc3\xa4isin. Kes\xc3\xa4isin kylpyl\xc3\xa4ss\xc3\xa4 vierailee p\xc3\xa4ivitt\xc3\xa4in noin 200\xe2\x80\x93300 henke\xc3\xa4._NEWLINE_Kylpyl\xc3\xa4 Tropiclandia sijaitsee Scandic Waskian vieress\xc3\xa4. Hotellin ja kylpyl\xc3\xa4n v\xc3\xa4lill\xc3\xa4 on sis\xc3\xa4yhteys. Kylpyl\xc3\xa4 ei kuitenkaan ole osa hotellia, joten hotelliasiakkaat eiv\xc3\xa4t voi ilman erillist\xc3\xa4 sis\xc3\xa4\xc3\xa4np\xc3\xa4\xc3\xa4symaksua k\xc3\xa4ytt\xc3\xa4\xc3\xa4 kylpyl\xc3\xa4n palveluita.'